दा सान्दै बिटिसिनि बारग’ गाहाइ मावफुंगिरि सोद्रोमा हाग्रामा महिलारीआ आसामनि गिबि मन्थ्रि ड० हिमन्त बिश्व शर्माजों सावरायदों होननानै आसामनि राजखान्थिया गुदुं जानानै थानायखौ नुनो मोनो। बे सावरायज्लायनायाव हाग्रामा महिलारीखौ बिटिसिनि गाहाइ मावफुंगिरिनि मासियाव फज’फिननायखौ लानानै आसामनि गिबि मन्थ्रि ड० हिमन्त बिश्व शर्माजों गले-गले सावरायदों होननानै खौरां बिजोंफोराव फोसावनाय नुनो मोन्दों । बिपिएफनि एमएलए दुर्गा दास बर’आबो साननैसो सिगां खौरां बिजोंनि जोहै बुंदोंदि आसामनि गिबि मन्थ्रि ड० हिमन्त बिश्व शर्माजों बिटिसिनि बारग’ गाहाइ मावफुंगिरि सोद्रोमा हाग्रामा महिलारीआ सावरायज्लायदों। बे सावरायज्लायनायाव बिटिसिआव बिपिएफखौ अनजिमा गोबां दिन्थिनो हानायनि राहा खालामनांगौ। बिदि राहाखौ आसामनि गिबि मन्थ्रि ड० हिमन्त बिश्व शर्मानियाव खावलायनानै बिटिसियाव बिपिएफ दोलोआ गोबां अनजिमा थानायखौ फोरमान खालामनो नागिरदों । बिथाङा बुंबावदोंदि जुदि सेक्रेड बेलटनि जोहै गोहोखौ दिन्थिनो होयोब्ला बिटिसियाव बिपिएफ दोलोनि अनजिमाया बांसिन बेखौ फोरमान जागोन।